खरौंधी(गढ़वा) : प्रखण्ड के मझिगावां पंचायत के मझिगावां, अमरोरा, सरहिया, कोशलीबार गाँव के सभी वार्डो में कैम्प लगाकर आयुष्मान भारत योजना के तहत गोल्डन कार्ड का वितरण मुखिया सुनीता देवी,एवं नवजवान संघर्ष मोर्चा के केंद्रीय युवा समिति के अध्यक्ष जितेंद्र प्रसाद यादव ने संयुक्त रूप से लाभुकों के बीच वितरण किया। मुखिया सुनीता देवी ने उपस्थित लोगों को इस कार्ड के बारे में विस्तार पूर्वक बताया।कहा कि यह आयुष्मान भारत योजना के अंतर्गत लाभुक प्रति बर्ष पांच लाख तक का इलाज मुफ्त में कही भी करा सकते हैं।इस योजना से गरीबों को काफी लाभ मिलेगा। अब कोई गरीब बीमारी से नही मरेगा।परिवार के लोगों का जिनका राशन कार्ड में नाम है सभी लोग इसका लाभ ले सकते हैं। आज लगभग 500 गोल्डन कार्ड का वितरण किया गया। पंचायत के सभी वार्ड में कैम्प लगा कर कार्ड का वितरण किया जा रहा है।इस मौके पर अरविंद पासवान, वार्ड सदस्य कृष्ण कुमार राम, मोजाहिम मियाँ, बसंत राम,बीटीटी वीरेंद्र मिश्रा, सहिया रीना देवी, कांति देवी,पुनिता देवी, सरोज कुँवर, सेविका अजन्ता गुप्ता ,ग्रामीण सतेंद्र यादव,अनिल गुप्ता, अरुण गुप्ता, रवि हुसैन सहित कई लोग उपस्थित थे।